《送韦行军员外赴河阳》
唐代·权德舆

五代武弁侍明光，辍佐中权拜外郎。记事还同楚倚相，

传经远自汉扶阳。离堂处处罗簪组，东望河桥壮鼙鼓。

三城晓角启轩门，一县繁花照莲府。上略儒风并者稀，

翩翩驺骑有光辉。只今右职多虚位，应待他时伏奏归。

作者简介：权德舆（759年－818年）， 字载之。天水略阳（今甘肃秦安东北）人，后徙居润州丹徒（今江苏镇江）。唐朝文学家、宰相，起居舍人权皋之子。权德舆掌诰九年，三知贡举，位历卿相，在贞元、元和年间名重一时。